**ข้อมูลทั่วไป**

โรงเรียนอนุบาลอุบลราชธานี ที่ตั้งเลขที่ ๑๕๐ ถนนราชบุตร ตำบลในเมือง อำเภอเมือง จังหวัดอุบลราชธานี สังกัดสำนักงานเขตพื้นที่การศึกษาประถมศึกษาอุบลราชธานี เขต ๑ สำนักงานคณะกรรมการการศึกษาขั้นพื้นฐาน E-mail: [anubanubon@hotmail.com](mailto:anubanubon@hotmail.com) Website : [www.anubanubon.ac.th](http://www.anubanubon.ac.th) เนื้อที่ทั้งหมด ๑๕ ไร่ ๓ งาน ๑๖ ตารางวา แบ่งเป็นบริเวณโรงเรียน ๑๔ ไร่ ๓ งาน ๑๖ ตารางวา และ สำนักงานบริหารโรงเรียน ๑ ไร่ เขตพื้นที่บริการ ในเขตเทศบาลนครอุบลราชธานี หรือตำบลในเมือง ปัจจุบันโรงเรียนอนุบาลอุบลราชธานี เป็นโรงเรียนขนาดใหญ่พิเศษ เปิดสอนระดับชั้นอนุบาลปีที่ ๑ ถึงระดับชั้นประถมศึกษาปีที่ ๖

**แนวทางดำเนินการ ๒๙ ประการสู่ความเป็นโรงเรียนวิถีพุทธ**

**** โรงเรียนอนุบาลอุบลราชธานีเป็นโรงเรียนที่มีการดำเนินงานตามแนวทางโรงเรียนวิถีพุทธ ซึ่งเป็นโรงเรียนที่ดำเนินการพัฒนาการผู้เรียนโดยใช้หลักไตรสิกขา คือ ศีล สมาธิ ปัญญา เป็นการสร้างกติกาหรือวินัยทั้งพฤติกรรมทางกาย และวาจา เพื่อเสริมสร้าง ความรู้ความเข้าใจ และจิตสำนึกให้กับผู้บริหาร ครูและนักเรียน ซึ่งได้มีการดำเนินงานตามแนวทาง ๒๙ ประการเพื่อก้าวไปสู่ความเป็นโรงเรียนวิถีพุทธ ดังนี้

**ด้านที่ ๑ กายภาพ ๗ ประการ**

1. **มีป้ายโรงเรียนวิถีพุทธ**

จัดทำป้ายเพื่อแสดงตนถึงการเป็นโรงเรียนวิธีพุทธ ปิดประกาศไว้ที่ บริเวณด้านหน้าของโรงเรียน

1. **มีพระพุทธรูปหน้าโรงเรียน**

**** มีพระพุทธศิริชัยมุนีศรีอนุบาลศาสดา เป็นพระพุทธรูปประจำโรงเรียน ประดิษฐ์สถานที่เหมาะสมมีบริเวณโดยรอบที่สวยงาม เป็นที่เคารพสักการะและยึดเหนี่ยวจิตใจ ครู นักเรียนและชุมชน

1. **มีพระพุทธรูปประจำห้องเรียน**

มีการจัดห้องเรียนแต่ละห้องมีรูปพระพุทธรูปและไว้ที่หน้าชั้น

** ๔. มีพระพุทธศาสนสุภาษิต วาทะธรรม พระราชดำรัสติดตามที่ต่างๆ**

มีพระพุทธสุภาษิต วาทะธรรม พระราชดำรัสติดตามที่ต่างๆเป็น

แหล่งเรียนรู้สร้างเสริมคุณธรรมเป็นข้อคิดสร้างจิตเจริญปัญญา และ

เป็นแบบอย่างการประพฤติปฏิบัติก่อเกิดความศรัทธาเป็นแรงจูงใจ

****ให้ปฏิบัติดี

**๕. มีความสะอาด สงบ ร่มรื่น**

ภายในบริเวณโรงเรียนมีความสะอาด สงบ ร่มรื่น

จัดสภาพแวดล้อมเป็นแหล่งเรียนรู้คู่คุณธรรม นำชีวิตพอเพียง

****

**๖.มีห้องพระพุทธศาสนาหรือลานธรรม**

โรงเรียนมีลานธรรม มีศาลาคุณธรรมจัดให้เป็นแหล่งเรียนรู้

สภาพแวดล้อมเอื้อต่อการพัฒนาจิต เจริญปัญญา

** ๗. ไม่มีสิ่งเสพติด เหล้า บุหรี่ ๑๐๐ %**

ภายในบริเวณโรงเรียนมีป้ายคำเตือน เขตปลอดสิ่งเสพติดและเหล้า

บุหรี่ ๑๐๐ %

**๒. ด้านกิจกรรมประจำวันพระ ๔ ประการ**

 **๑. ใส่เสื้อขาวทุกคน**

จัดกิจกรรมดำเนินตามแนวทางโรงเรียนวิถีพุทธชั้นนำ โดยผู้บริหาร

คณะครู และนักเรียน แต่งกายด้วยชุดปฏิบัติธรรมสีขาว ให้แต่ละสาย

ชั้นปฏิบัติกิจกรรม ทุกวันพระ

 **๒. ทำบุญใส่บาตร ฟังเทศน์**

ได้ร่วมกันทำกิจกรรมทำบุญใส่บาตร ฟังธรรมเทศนา ถวายเทียนพรรษา เดินจงกรมฝึกสมาธิ ในวันสำคัญพระพุทธศาสนา

**๓. รับประทานอาหารมังสวิรัติในมื้อกลางวัน**

 จัดทำตารางอาหารกลางนักเรียน ผู้บริหาร และคณะครู ให้รับประทานอาหารมังสวิรัติในมื้อกลางวัน ทุกวันพระ

**๔. สวดมนต์แปล**

ผู้บริหาร คณะครู และนักเรียนทุกคน จัดกิจกรรมสวดมนต์ไหว้

 พระ สวดบทแผ่เมตตา พร้อมแปล หน้าเสาธงทุกวันตลอดทุกปี กิจกรรม

ที่ฝึกให้นักเรียน มีความระลึกถึงคุณพระพุทธ พระธรรม พระสงฆ์ ปฏิบัติ

ตนเป็นพุทธมามกะ

**๓.ด้านการเรียนการสอน ๕ ประการ**

**๑. บริหารจิต เจริญปัญญา ก่อนเข้าเรียน เข้า บ่าย ทั้งครู และ นักเรียน**

 จัดกิจกรรมนั่งสมาธิบริหารจิต เจริญปัญญา ก่อนเข้าเรียนเรียน

ในภาคเข้า บ่าย ทั้งครู และนักเรียน ครู โดยมีการปฏิบัติกิจกรรม

หน้าเสาธงก่อนเข้าเรียน ในภาคเช้า ภาคบ่ายเพื่อเตรียมความพร้อม

ในการเรียน

 **๒. บูรณาการวิถีพุทธ ทุกกลุ่มสาระ และในวันสำคัญทางพระพุทธศาสนา**

จัดทำหลักสูตรสถานศึกษาและได้บูรณาการวิถีพุทธ ทุกกลุ่ม

สาระการเรียนรู้ และในวันสำคัญทางพระพุทธศาสนา และมี

พระสงฆ์สอนบูรณาการให้ความรู้นักเรียน

 **๓. ครู พานักเรียนทำโครงงานคุณธรรม กิจกรรมจิตอาสาสัปดาห์ละ ๑ ครั้ง**

โรงเรียนอนุบาลอุบลราชธานี จัดกิจกรรมการเรียนการสอน

โครงงาน คุณธรรม จิตอาสาในแต่ละสายชั้นและ จัดทำรายงานการทำ

จิตอาสา ทำความดี ในสมุดบันทึกความดี

**๔. ครู ผู้บริหาร และนักเรียน ทุกคน ไปปฏิบัติศาสนกิจที่วัดเดือนละ ๑**

 **ครั้ง มีวัดเป็นแหล่งเรียนรู้**

จัดกิจกรรมโดยให้ครู ผู้บริหาร และนักเรียน ทุกคน ไปปฏิบัติ

ศาสนกิจ ที่วัดเดือนละ ๑ ครั้งโดยได้นำนักเรียนเข้าร่วมกิจกรรมที่วัดใน

เขตบริการ เป็นแหล่งเรียนรู้

 **๕. ครู ผู้บริหาร และ นักเรียนทุกคน เข้าค่ายปฏิบัติธรรมอย่างน้อยปี**

**ละ ๑ ครั้ง**

มีโครงการเข้าค่ายปฏิบัติธรรมปีละ ๑ ครั้งโดยสลับสับเปลี่ยน

สถานที่เพื่อให้นักเรียนมีกิจกรรมที่หลากหลาย ทั้งที่วัดและโรงเรียน

และนำกิจกรรมมาปฏิบัติอย่างต่อเนื่อง

**ด้านที่ ๔ พฤติกรรม ครู ผู้บริหารโรงเรียนและนักเรียน ๕ ประการ**

 **๑. รักษาศีล ๕**

ผู้บริหาร ครู และนักเรียนโรงเรียนอนุบาลอุบลราชธานี

ทำกิจกรรรมปฏิบัติธรรม ท่องศีล ๕ และ รักษาศีล ๕ ได้ทุกข้อ

**๒. ยิ้มง่าย ไหว้สวย กราบงาม**

ผู้บริหารครู และนักเรียนโรงเรียนอนุบาลอุบลราชธานีกล่าว

 ทักทายสวัสดีตอนเช้าด้วยท่าทาง หน้าตายิ้มแย้มแจ่มใส มีกิจกรรม

น้องไหว้พี่ ศิษย์ไหว้ครู และกราบแบบเบญจางคประดิษฐ์ ก่อนนั่ง

สมาธิทุกเช้า

**๓. ก่อนรับประทานอาหารจะมีการพิจารณาอาหาร รับประทานอาหารไม่ดัง ไม่หก ไม่เหลือ**

ทุกคนก่อนการรับประทานอาหารมีการพิจารณาอาหาร

ทุกครั้ง นักเรียนทุกคนรับประทานอาหารไม่ดัง ไม่หก ไม่เหลือ

**๔. ประหยัด ออม ถนอมใช้ เงิน และ สิ่งของ**

 มีการจัดกิจกรรมการเรียนการสอนบูรณาการเรื่องการ ออม และฝึกการทำบัญชีรายรับ รายจ่าย ของตนเองและ ครอบครัว และปลูกจิตสำนึกให้นักเรียนรู้จักประหยัด

เรียนรู้ความพอเพียง และสามารถนำไปปฏิบัติจริงได้

**๕. มีนิสัยใฝ่รู้ สู้สิ่งยาก**

จัดกิจกรรมปลูกฝังให้นักเรียนมีความใฝ่รู้ใฝ่เรียนมี

ความตั้งใจศึกษาค้นคว้าซึ่งจะเห็นได้จากนักเรียนเข้าเรียนตรง เวลา ตั้งใจเรียนนักเรียนเอาใจใส่หมั่นศึกษาหาความรู้ใน ห้องสมุดและนอกห้องเรียน

**๕. ด้านการส่งเสริมวิถีพุทธ ๘ ประการ**

**๑ ไม่มีอาหารขยะในโรงเรียน**

ได้ขอความร่วมมือแม่ค้าไม่ให้นำอาหารขยะ ขนม

กรุบกรอบมาจำหน่ายที่สหกรณ์โรงเรียน นักเรียนทำกิจกรรม

 ประชาสัมพันธ์เสียงตามสายเกี่ยวกับโทษของอาหารขยะในตอนเช้า  **๒ ไม่ดุด่านักเรียน**

มีการส่งเสริมการมีปฏิสัมพันธ์ที่เป็นกัลยาณมิตรต่อกัน ระหว่างครูและนักเรียน มีบรรยากาศการเคารพนอบน้อม ยิ้มแย้มแจ่มใสการมีความเมตตา กรุณาต่อกัน ทั้งครูต่อนักเรียน

**๓ ชื่นชมความดีหน้าเสาธงทุกวัน**

 จัดกิจกรรมชื่นชมนักเรียนที่ทำความดีโดยการมอบเกียรติ

บัตรให้นักเรียนที่ทำความดี ได้แก่ กิจกรรมเก็บสิ่งของที่หายแล้ว

แจ้งกรรมการนักเรียน เป็นต้น เป็นการเสริมกำลังใจต่อยอดให้

นักเรียนได้ปฏิบัติกิจความดีต่อไป

**๔ โฮมรูมเพื่อสะท้อนความรู้สึก เช่น ความรู้สึกที่ได้ทำความดี**

 กิจกรรมโฮมรูมหน้าเสาธง ทุกวันหลังเข้าแถวเคารพธงชาติ

 โดยการอบรมคุณธรรมจริยธรรมและให้ความรู้แก่นักเรียน

**๕ ครู ผู้บริหาร และนักเรียน มีสมุดบันทึกความดี**

จัดกิจกรรมให้นักเรียนเขียนบันทึกความดีลงในสมุดบันทึก

ความดี เพื่อเน้นย้ำและ เสริมแรงการทำความดี เช่น การสร้าง

 ความภูมิใจให้กับโรงเรียน การรักษาความสะอาด เป็นต้น และ

ความดีในระดับชุมชน สังคมและ ประเทศชาติ

**๖ ครู ผู้บริหาร นักเรียน (ชั้นประถมศึกษาปีที่ ๔ ขึ้นไป) สอบได้ธรรมศึกษาตรีเป็นอย่าง น้อยนักเรียนมีผลการสอบธรรมะ**

 ส่งเสริมให้ครูและนักเรียนมีการศึกษาธรรมะและสอบธรรมศึกษา ครูและนักเรียนสอบธรรมศึกษาได้ระดับธรรมศึกษาตรีจนถึงธรรมศึกษาเอก เพื่อเป็นการพัฒนาครูและนักเรียนให้มีความรู้ควบคู่คุณธรรม



**๗ บริหารจิตและเจริญปัญญาก่อนการประชุมทุกครั้ง**

จัดกิจกรรมครูสวดมนต์ ไหว้พระ ก่อนการประชุมทุกครั้ง เพื่อเป็นการฝึกบริหารจิต ฝึกจิตให้เป็นสมาธิ มีจิตใจดีงาม นุ่มนวล มีความหนักแน่นมั่นคง แข็งแกร่ง ผ่อนคลายและสงบสุข และฝึกเจริญปัญญา ให้รู้จักคิด เพื่อให้ คิดเป็น แก้ปัญหาเป็น



**๘ มีพระมาสอนอย่างสม่ำเสมอ**

 มีการจัดการเรียนการสอนโดยพระภิกษุสงฆ์ให้ความรู้เรื่อง ศาสนาพุทธ ได้แก่การสอนประวัติพระพุทธศาสนา หลักธรรมและพิธีกรรมทางพระพุทธศาสนา

